2. pielikums

Ministru kabineta

2020. gada 28. jūlija

noteikumiem Nr. 471

**Medicīniskās pretindikācijas speciālās atļaujas pieejai valsts noslēpumam izsniegšanai**

|  |  |  |  |
| --- | --- | --- | --- |
| Nr.  p. k. | Slimības un veselības problēmas | Diagnozes kods atbilstoši SSK-101 | Piezīmes |
| **1. Psihiski un uzvedības traucējumi – absolūtās medicīniskās kontrindikācijas** | | | |
| 1.1. | Demence | F00–F03 |  |
| 1.2. | Organisks amnestisks sindroms. Delīrijs | F04–F05 |  |
| 1.3. | Organiska halucinoze. Organiski katatoni traucējumi. Organiski murgi. Organiski afektīvi traucējumi – maniakāli, bipolāri, jaukti | F06.0–F06.3 | Izņemot F06.32 |
| 1.4. | Šizofrēnija, šizoafektīvi traucējumi, šizotipiski traucējumi un murgi | F20–F29 |  |
| 1.5. | Mānijas epizode. Bipolāri afektīvie traucējumi | F30–F31 |  |
| 1.6. | Smaga depresijas epizode | F32.2, F32.3 |  |
| 1.7. | Specifiski personības traucējumi (paranoīda, asociāla, emocionāli nestabila, histēriska personība). Jaukti personības traucējumi | F60.0, F60.2–F60.4, F61 |  |
| 1.8. | Paradumu un dziņu traucējumi | F63.1–F63.8 |  |
| 1.9. | Seksuālās izvēles traucējumi | F65 |  |
| 1.10. | Garīga atpalicība | F70–F73 |  |
| 1.11. | Pervezīvi attīstības traucējumi (autisms) | F84 |  |
| **2. Psihiski un uzvedības traucējumi – izvērtējamās medicīniskās kontrindikācijas**  (izvērtējot individuāli šā pielikuma 2. punktā minētos psihiskos un uzvedības traucējumus, medicīniskās pretindikācijas speciālās atļaujas pieejai valsts noslēpumam izsniegšanai nekonstatē, ņemot vērā vismaz vienu no šādiem kritērijiem:  1) traucējumi bijuši anamnēzē, pašreiz – remisija, kas ilgāka par vienu gadu;  2) traucējumu intensitāte viegla vai vidēji smaga vai norise īslaicīga; traucējumi labi padodas ārstēšanai, pacients ir līdzestīgs ārstēšanai vai ārstēšana nav nepieciešama) | | | |
| 2.1. | Organiski afektīvi traucējumi, depresīvs tips. Organiska trauksme, emocionāla labilitāte. Organiski disociatīvi traucējumi. Viegli kognitīvi traucējumi | F06.32, F06.4, F06.6 | Traucējumi viegli/mēreni izteikti, padodas ārstēšanai |
| 2.2. | Personības un uzvedības traucējumi smadzeņu slimības, bojājuma vai disfunkcijas dēļ | F07 | Traucējumi viegli/mēreni izteikti bez komorbiditātes |
| 2.3. | Viegla/vidēji smaga depresijas epizode | F32.0, F32.1 | Viegla/vidēji smaga depresijas epizode, kas labi padodas ārstēšanai. Nav sociālās funkcionēšanas traucējumu |
| 2.4. | Rekurenti depresīvi traucējumi | F33 | Atkārtotas vieglas/vidēji smagas depresijas epizodes, kas labi padodas ārstēšanai. Nav sociālās funkcionēšanas traucējumu |
| 2.5. | Hroniski garastāvokļa traucējumi | F34 | Traucējumi viegli/mēreni izteikti bez komorbiditātes |
| 2.6. | Cita veida trauksme (panika, ģeneralizēta trauksme, trauksme ar depresiju) | F41 | Traucējumi viegli/mēreni izteikti bez komorbiditātes, panikas lēkmes retas |
| 2.7. | Obsesīvi kompulsīvi traucējumi | F42 | Traucējumi viegli/mēreni izteikti bez komorbiditātes |
| 2.8. | Posttraumatisks stresa sindroms | F43.1 | Viegla gaita – klīniskie simptomi ilgst no dažām nedēļām līdz gadam, labi padodas ārstēšanai |
| 2.9. | Adaptācijas traucējumi | F43.2 | Traucējumi viegli/mēreni izteikti bez komorbiditātes, bez pašnāvības draudiem vai mēģinājuma |
| 2.10. | Disociatīvi traucējumi. Somatoformi traucējumi. Citi neirotiski traucējumi | F44, F45, F48 | Traucējumi viegli/mēreni izteikti, padodas ārstēšanai sešu mēnešu periodā. Traucējumi neierobežo sociālo funkcionēšanu |
| 2.11. | Somnambulisms. Bailes miegā. Nakts šausmas | F51.3–F51.5 | Traucējumi viegli/mēreni izteikti, padodas ārstēšanai sešu mēnešu periodā. Traucējumi neierobežo sociālo funkcionēšanu |
| 2.12. | Ēšanas traucējumi | F50 | Traucējumi viegli/mēreni izteikti, padodas ārstēšanai sešu mēnešu periodā. Traucējumi neierobežo sociālo funkcionēšanu |
| 2.13. | Miega traucējumi (neorganiski) | F51.0, F51.2 | Traucējumi viegli/mēreni izteikti, padodas ārstēšanai sešu mēnešu periodā. Traucējumi neierobežo sociālo funkcionēšanu |
| 2.14. | Psihiski un uzvedības traucējumi pēcdzemdību periodā | F53 | Traucējumi viegli/mēreni izteikti, padodas ārstēšanai sešu mēnešu periodā pēc dzemdībām |
| 2.15. | Stabilas personības pārmaiņas, kas nav saistītas ar smadzeņu bojājumu vai slimību | F62 | Traucējumi būtiski neierobežo sociālo funkcionēšanu |
| 2.16. | Dzimumidentitātes traucējumi | F64 | Traucējumi neierobežo sociālo funkcionēšanu |
| 2.17. | Specifiski personības traucējumi (šizoīda, anankastiska, trauksmaini izvairīga, atkarīga personība, citi precizēti personības traucējumi) | F60.1,  F60.5–F60.8 |  |
| 2.18. | Hiperkinētiski traucējumi | F90 | Traucējumi novērojami pieaugušo vecumā, tie viegli/mēreni izteikti, padodas ārstēšanai |
| **3. Alkohola, narkotisko vai psihotropo vielu (izņemot tabaku) pārmērīga, kaitējoša lietošana vai atkarība, patoloģiska tieksme uz azartspēlēm – izvērtējamās medicīniskās kontrindikācijas**  (izvērtējot individuāli šā pielikuma 3. punktā minētos psihiskos un uzvedības traucējumus alkohola, narkotisko vai psihotropo vielu lietošanas dēļ, medicīniskās pretindikācijas speciālās atļaujas pieejai valsts noslēpumam izsniegšanai nekonstatē, ņemot vērā šādus kritērijus:  1) slimības norise ir viegla vai vidēji smaga, veselības traucējumi ir bijuši anamnēzē, pacients ir bijis līdzestīgs ārstēšanai vai ārstēšana nav bijusi nepieciešama profilaktiskās vai dinamiskās novērošanas laikā;  2) pacientam ir veikti objektīvi papildu izmeklējumi (piemēram, bioķīmiskie izmeklējumi, ķīmiski toksikoloģiskie izmeklējumi)) | | | |
| 3.1. | Alkohola pārmērīga, kaitējoša lietošana | F10.1 | Pretindikāciju nav pēc objektīvi pierādīta divu gadu nelietošanas perioda |
| 3.2. | Narkotisko vai psihotropo vielu (izņemot tabaku) pārmērīga, kaitējoša lietošana | F11.1, F12.1, F13.1, F14.1, F15.1, F16.1, F18.1, F19.1 | Pretindikāciju nav pēc ārstēšanās un objektīvi pierādīta triju gadu nelietošanas perioda |
| 3.3. | Patoloģiska tieksme uz azartspēlēm | F63.0 | Pretindikāciju nav pēc ārstēšanās un objektīvi pierādīta triju gadu nespēlēšanas perioda |
| 3.4. | Alkohola, narkotisko vai psihotropo vielu atkarība | F10.2, F11.2, F12.2, F13.2, F14.2, F15.2, F16.2, F18.2, F19.2 | Pretindikāciju nav pēc ārstēšanās un objektīvi pierādīta piecu gadu nelietošanas perioda |

Piezīme. 1 Starptautiskā statistiskā slimību un veselības problēmu klasifikācija (SSK – 10. redakcija).

Veselības ministre I. Viņķele